cyanic-selkie/wikianc huggingface dataset:
Byens lys
Handling
Da de kommer tilbake igjen utpå morgenkvisten, får landstrykeren øye på blomsterpiken. Han låner penger av millionæren og kjøper alle blomstene hennes. Deretter kjører han henne hjem i millionærens luksusbil. Etter at han har dratt, forteller piken sin gamle bestemor (Florence Lee), som hun bor sammen med, om millionæren som hun har blitt kjent med. Da landstrykeren kommer tilbake til herskapshuset, har millionæren blitt edru og husker ham ikke lenger. Landstrykeren blir derfor kastet ut. Senere samme dagen møtes de tilfeldigvis igjen, da millionæren på nytt er beruset. Millionæren inviterer landstrykeren med seg hjem på fest. Da millionæren er edru igjen neste morgen, husker han fortsatt ikke landstrykeren, som blir kastet ut på nytt. Millionæren reiser på et cruise til Europa samme morgen.
Da landstrykeren lusker utenfor vinduet til piken overhører han en lege fortelle at hun er syk. Landstrykeren skaffer seg derfor arbeid som gatefeier for å hjelpe henne økonomisk. Pikens bestemor får også et varsel om at de skylder husleie og kommer til å bli kastet ut dersom de ikke betaler innen neste dag. Hun forteller ikke dette til barnebarnet og gjemmer brevet. Da landstrykeren leverer matvarer til piken i lunsjpausen sin, leser han i avisen om en lege som kan kurere blindhet. Han finner også tilfeldigvis brevet med varsel om utkastelse, som piken ber ham lese for henne. Landstrykeren forsikrer henne om at han skal ordne opp. Han kommer imidlertid for sent tilbake på jobb igjen og får sparken. Like etterpå blir han tilbudt lettjente penger for å delta i en boksekamp. Motstanderen hans forsikrer ham om at ingen av dem kommer til å bli skadet og at de to skal dele premiepengene etterpå. Like før kampen får mannen vite at politiet er etter ham og flykter derfra. Landstrykeren får en annen motstander og taper kampen.
Senere møter han tilfeldigvis millionæren, som har kommet tilbake fra Europa. Millionæren tar ham med seg hjem og gir ham 1000 dollar, etter å ha blitt fortalt om piken. To innbruddstyver har gjemt seg i samme rom som dem og slår ned millionæren. Landstrykeren ringer til politiet, men blir selv mistenkt da de ankommer stedet og de virkelige tyvene har flyktet. Millionæren kvikner til igjen, men husker ikke hverken landstrykeren eller å han gitt ham penger. Landstrykeren klarer såvidt å flykte, slik at han får levert pengene til piken. Han forteller henne at han skal reise bort en stund. Landstrykeren blir senere arrestert og soner flere måneder i fengsel.
I mellomtiden har piken åpnet en suksessfull blomsterforretning, etter å ha fått synet tilbake. Hun lurer på når millionæren sin skal vende tilbake igjen. Da landstrykeren slipper ut av fengsel finner han henne ikke på det vanlige stedet. Han blir plaget av noen unggutter mens han plukker opp en blomst fra gaten utenfor pikens forretning. Da han skal gå, får han tilfeldigvis øye på henne i vinduet og ender opp med å ødelegge blomsten sin. Piken går utenfor med en ny blomst og en mynt for å gi til ham. Da hendene deres berører hverandre, innser piken hvem han er.
Priser og nominasjoner
Byens lys ble kåret til en av årets ti beste filmer av National Board of Review. Den ble utvalgt til bevaring i National Film Registry i 1991. I 2007 kom Byens lys på 11.-plass på Det amerikanske filminstituttets liste over de 100 beste amerikanske filmene, en forbedring fra 76.-plassen på den første versjonen av listen fra 1998. Den er på førsteplass i sjangeren romantisk komedie på deres liste over de ti beste filmene i ti ulike sjangere. I tillegg er rollefiguren Landstrykeren på 38.-plass på deres liste over de 50 beste heltene i amerikanske filmer, mens filmen ble kåret til den 38. morsomste, 10. beste kjærlighetshistorien og 33. mest inspirerende filmen. Filmkritikerne i The Guardian og The Observer kåret i 2013 Byens lys til den 10. beste stumfilmen. I 2015 kom filmmanuset på 90.-plass på Writers Guild of Americas liste over de 101 morsomste filmmanusene.
Rhomborhina
Rhomborhina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Store (20-40 millimeter), metallisk fargede gullbasser. Hos denne slekten har ikke hannene noe fremspring i pannen, hodet er flatt og avlangt firkantet.
Utbredelse
Slekten er utbredt i Sørøst-Asia. Den forekommer så langt vest som India men de fleste artene lever i Japan, Kina og Vietnam.
Systematisk plassering
Som for flere andre av gullbasse-slektene med navn som slutter på "-rhina" er det noe uklart om navnet bør staves med én (-"rhina") eller to (-"rrhina") r-er.
Ornitologi
Ornitologi (gresk όρνις [ornis] = «fugl») er læren om fugler, og utgjør dermed en gren av zoologien.
Hinnebegerfamilien
se egen seksjon
Filmåret 1909
Filmåret 1909 er en oversikt over lanserte filmer, fødte og avdøde filmpersonligheter i 1909.
Ligue 1 1949–1950
Ligue 1 1949–50 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Den gylne regel
Den gylne regel, nestekjærlighetsbudet eller gjensidighetsprinsippet, finnes i stort sett alle religioner og livssyn, og fantes også i de store verdensivilisasjonene før vår tidsregning.
Hinnebegerfamilien
Hinnebegerfamilien eller fjærekollfamilien (Plumbaginaceae) er en plantefamilie i nellikordenen.
Ligue 1 1949–1950
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Den gylne regel
Kristendommen
I Tredje Mosebok 19.18 står det at «Du skal elske din neste som deg selv.»
Gaillard de la Mothe
Gaillard de la Mothe eller  Lamotte  (død 20. desember 1356) var en av den katolske kirkes kardinaler. Han var kannik i Narbonne, og nevø av pave Klemens V.
Den gylne regel
Kristendommen
«Alt dere vil at andre skal gjøre mot dere, skal også dere gjøre mot dem. For dette er loven og profetene i en sum.» (Matteus, 7.12)
Islam
«Dere skal ikke gjøre urett, men det skal heller ikke gjøres urett mot dere.» Koranen, 2:279)
Hinduismen
«Dette er pliktens sum: gjør aldri mot andre noe som ville volde smerte dersom det ble gjort mot deg.» (Mahabharata, 5:1517)
Buddhismen
«Sår ikke andre, for du ønsker ikke selv å bli såret.» (Udana Varga, 5:18)
Livssynshumanismen
«Gjør mot andre det du vil at andre skal gjøre mot deg.» (I Norge ved Human-Etisk Forbund, i brosjyren «Humanisme – et livssyn» s. 8)
Bahai-troen
«Velsignet er den som foretrekker sin bror framfor seg selv.» (Tablets of Bahá'u'lláh, s. 71)
Zoroastrismen
«Bare det menneske er godt som avstår fra å gjøre noe mot andre som det ikke finner godt for seg selv.» (Zarathustra: Dadistan-i-dinik, 94:5)
Jainismen
«Et menneske bør vandre omkring og behandle alle vesener som det selv ville ha blitt behandlet.» (Sutrakritanga 1.11.33)
Konfusianismen
«Gjør ditt beste for å behandle andre slik du ville ønske å bli behandlet selv.» (Mencius VII. A.4)
Taoismen
«Se på din nabos vinning som din egen vinning, og din nabos tap som ditt eget tap.» (T'ai Shang Kan Yin P'ien)
Ordtak fra Yoruba, Nigeria
«Den som er iferd med å ta en spiss pinne for å pirke i en fugleunge bør først prøve det på seg selv for å kjenne hvor vondt det gjør.»
Shawnee-indianerne (Nord-Amerika)
«Hverken drep eller skad din neste, for det er ikke ham du skader, det er deg selv du skader. Gjør godt mot ham og gi ham derfor flere lykkelige dager slik du gir det til deg selv. Gjør ikke galt mot eller hat din neste, for det er ikke ham du gjør galt mot, men deg selv.»
Immanuel Kant (1788)
«Handle bare etter den maksime gjennom hvilken du samtidig kan ville at det skal bli en allmenn lov.»
Gaillard de la Mothe
Han ble kreert til kardinal 17. desember 1316 av pave Johannes XXII.
Hinnebegerfamilien
Artene er som regel flerårige urter, men kan også være busker eller lianer. Bladene sitter grunnstilt eller spredt, og bladene er enkle med hel eller fliket bladrand. Akselblad mangler. Oppbygningen av blomsterstandene varierer mye. Blomstene er tvekjønnede, femtallige, aktinomorfe, undersittende og ofte distyle. Pollineringen gjøres av insekter. Begeret er hinneaktig og sitter igjen på frukten. Kronbladene er vokst sammen, men noen ganger bare ved basis. Frukten er en kapsel med ett frø.
Disse plantene vokser ofte på saltholdig jord i områder med steppe eller halvørken og på havstrender. Saltoverskuddet skilles ut i kjertler på bladene. Familien er kosmopolitisk utbredt fra Arktis til tropene, men de fleste artene finnes i områdene fra middelhavslandene til Sentral-Asia. I Norge vokser fire arter naturlig: fjærekoll, sibirkoll, strandrisp og marrisp.
Noen arter i slektene Ceratostigma, Plumbago, Armeria og Limonium dyrkes som prydplanter, men ellers har familien liten økonomisk betydning.
Cocullo
Cocullo er en bygd og kommune i provinsen L'Aquila i regionen Abruzzo i Italia.
Hinnebegerfamilien
Delgrupper
Hinnebegerfamilien deles i to underfamilier med til sammen 20 slekter og 836 arter. Moharrek et al. synonymiserte i 2017 åtte små slekter fra Sentral-Asia med Acantholimon:
Fédération Internationale Féline
Fédération Internationale Féline (FIFe) er en føderasjon av katteregistre. Den har 42 medlemsorganisasjoner i 40 land, i Europa, Sør-Amerika og Asia. I Norge er Norske Rasekattklubbers Riksforbund (NRR) medlem av FIFe.
Organisasjonen ble stiftet under navnet Fédération Internationale Féline d’Europe (FIFE) i 1949, men byttet navn i 1972, da organisasjonen ekspanderte ut av Europa. Clube Brasileiro do Gato (Brasil) var den første ikke-europeiske nasjonale katteklubben som, gjennom sitt medlemskap var direkte årsak til navnebyttet, ble medlem.
Blindheimstunnelen
Blindheimstunnelen er en veitunnel på europavei 39 i Møre og Romsdal. Den går mellom Spjelkavik og Breivika i Ålesund kommune.
Kattemat
Kattemat er en form for mat som er spesielt utviklet for å tilfredsstille katters behov til et fullverdig kosthold. Den lages både som tørrfôr og våtfôr. Kattemat blir som regel tilsatt syntetisk taurin, en essensiell aminosyre for katter som ikke kan danne dette selv. Mangel på taurin kan føre til alvorlige sykdommer, blant annet sviktende syn og blindhet, hjerteproblemer, og nedsatt fertilitet.
Proteinene i kattemat kommer for en stor del fra produkter kjøttindustrien ikke bruker som menneskeføde. Moderne kattematprodusenter stiller imidlertid ofte like høye krav til kvalitet på råvarene som vanlige matvareprodusenter, men de bruker ikke alltid de samme bestanddelene. Et eksempel er at brystfilétene på kylling går til menneskemat, mens innvoller og avskjær går til dyremat. Noen katteeksperter hevder at denne praksisen er en medvirkende årsak til de mange aldersrelaterte sykdommene hos katter, men det finnes ikke dokumentasjon som understøtter denne teorien. Derimot er det påvist en rekke sammenhenger mellom mangelfull råvarekvalitet og utilfredsstillende produktsammensetning på den ene siden, og alders- og kostholdsrelaterte sykdommer på den andre siden.
Katteutstilling
En katteutstilling er et arrangement der katteeiere konkurrerer om å vinne titler for sine katter i forskjellige katteregistre. Kattene sammenlignes med en rasestandard, og den katten som er nærmest standarden vinner.
Guaíra (Paraná)
Guaíra er en kommune i delstaten Paraná i sørregionen av Brasil.
MF «Geiranger» (1937)
MF «Geiranger» var en bilferge bygd for Statens vegvesen i 1937 av Trondhjems Mekaniske Værksted. Fergen ble utleid til Møre Fylkes Ruteselskap (MFR) fram til 1947. I sommersesongene gikk fergen i turistrute på Geirangerfjorden og Storfjorden. I vintersesongene gikk hun som avløser-oppdrag og godsruter. To ganger ble MF «Geiranger» herjet av brann. Etter den andre brannen i 1947, kjøpte Møre og Romsdal Fylkesbåtar (tidligere MFR) vraket og bygde fergen opp igjen. I 1966 grunnstøtte og sank MF «Geiranger» i Storseisundet mellom Vevang og Averøy på Nordmøre. Vraket ble hevet og senere kondemnert og solgt. MF «Geiranger» endte sin farts-karriere som sandlekter på Sunnmøre; den har senere blitt lagt opp som kai.
Bispøyan
Bispøyan er en gruppe øyer som ligger nord for Kvenvær i Hitra i Trøndelag. De største øyene er Burøya, Olderøya, Monsøya og Henriksøya.
Øyene er i dag fraflyttet, men husene bebos i stor grad om sommeren. Bispøyan Hytteierlag AL har vel 70 medlemmer, og det er pliktig medlemskap for boliger som tilhører Bispøyan Strandplan.
Tjukalinsk
Tjukalinsk (russisk: Тюка́линск) er en by i Omsk oblast i Russland. Den ligger 120 km vest for Omsk. Innbyggertall: 12 007 (folketelling 2002).
I 1759 lå poststasjonen Tjukalinskij Stanets (russisk: Тюкалинский станец) på stedet hvor dagens Tjukalinsk ligger. Den utviklet seg til slobodaen Tjukalinskaja (russisk: Тюкалинская) i 1763. I 1823 fikk den innvilget bystatus, som ble trukket tilbake i 1838, og gjeninnsatt i 1878. Tjukalinsk mistet sin kommersielle betydning på linje med den Sibirske rute etter byggingen av den transsibirske jernbanen.
Vidalen
Vidalen er et dalføre (fjelldal) som ligger høyt i landskapet mellom Vikerfjell i Ringerike kommune, Bukollen i Flå kommune og Storrustefjell og Middagsknatten i Sør-Aurdal kommune. Dalen, som inngår i Vassfaret/Vidalen landskapsvernområde og Vikerfjell naturreservat, danner fylkesgrense mellom Viken og Innlandet. I bunnen av dalføret renner grenselva Vidøla ned mot Hedalssiden, der den renner ut i Urula, som drenerer til Sperillen i Ådal (alle inngår i Begnavassdraget).
Dalen er en vid bredal med omfattende moreneavsettinger. På grunn av de vide flate områdene stopper vannet opp og en får store flate myrer.
Vidalen er kjent gjennom Mikkjel Fønhus, som ofte skrev om dette landskapet.
Et sagn sier at området tidligere var bebodd og at det skulle finnes en kirke i dalen. I dag lever sagnet om kirka videre i navnet Kyrkjemyra og Kyrkjemyrhaugen hvor sagnet sier at kirka stod. Det er foretatt befaringer på stedet uten at det er gjort funn som støtter sagnet.
Under Storofsen, et forferdelig uvær 20. – 23. juli 1789, ble Mansætra tatt av flom. Mennesker som ble begravd av massene som kom med flomvannet er aldri gravd frem.
Det er mulig å ta seg gjennom Vidalen med bil via bomvei. Tilkomst går enten via Sokna og Strømsoddbygda i Ringerike, eller via Rv243 fra Nes i Ådal (Ringerike) til Hedalen (Sør-Aurdal). Det finnes også en tilkomst via Rv223 fra Nesbyen i Hallingdal til Hedal i Hedalen og videre via Rv243 mot Nes i Ådal.
Morbærfamilien
Se teksten
Morbærfamilien er en plantefamilie i ordenen Rosales som omfatter 40 planteslekter.
Bruk
Fra arter i morbærfamilien får man fruktene morbær, brødfrukt og fiken. Noen arter av fiken brukes som stueplanter, særlig bjørkefiken (Ficus benjamina). Blader fra treet hvitmorbær (Morus alba) brukes i produksjon av silke som mat for silkeormene.
Kjente slekter
nedenfor gjengis de sentrale slektene av morbærfamilien:
Landingsfartøy
Et landingsfartøy er et romfartøy som går ned mot og blir liggende i ro på overflaten av et astronomisk himmellegeme. Ved landing på en klode med atmosfære bremses fartøyet med fallskjermer, bremseraketter og/eller oppblåsbare kollisjonsputer.
Ankerhytten (Fjeldly)
Ankerhytten ligger på Sandviksfjellet nedenfor fjellet Kvitebjørnen i Bergen. Den ble bygget i 1898. I 1981 ble den gjenoppbygget av KFUM og KFUK speiderne tilknyttet Biskopshavn kirke.
Ankerhytten har fått en spesiell tilknytning til Bergens krigshistorie i og med eksplosjonen på Vågen 20. april 1944. En del av ankeret fra båten «Voorbode» som eksploderte og landet bak hytten ca 3 km i luftlinje og over 400 moh fra eksplosjonsstedet. Derav fikk hytten Fjeldly sitt noe spesielle navn Ankerhytten langt til fjells.
Thailand under Sommer-OL 1956
Thailand under Sommer-OL 1956. Trettiåtte sportsutøvere fra Thailand deltok i fem sporter under Sommer-OL 1956 i Melbourne. Thailand, som deltok for andre gang i et OL, vant ingen medaljer.
Espen Barth Eide
Espen Barth Eide (født 1. mai 1964 i Oslo) er en norsk statsviter og politiker (Ap) som er klima- og miljøminister i Jonas Gahr Støres regjering. Han er stortingsrepresentant for Oslo Arbeiderparti fra 2017 og var Arbeiderpartiets energi- og miljøpolitiske talsperson i perioden 2017–2021. Fra 2021 møter Siri Staalesen fast på Stortinget som vararepresentant mens Barth Eide er statsråd.
Frem til 14. august 2017 var han visegeneralsekretær i FN og Kypros-spesialrådgiver for FNs generalsekretær Antonio Guterres. Fra 2014 til 2016 var han en av flere administrerende direktører i Verdens økonomiske forum. Han var forsvarsminister 2011–2012 og utenriksminister 2012–2013 i Jens Stoltenbergs andre regjering.
Bakgrunn
Espen Barth Eide ble født 1. mai 1964. Han er sønn av jurist og menneskerettighetsekspert Asbjørn Eide og ernæringsprofessor Wenche Barth Eide, og vokste opp på Vinderen i Oslo. Etter examen artium ved Oslo katedralskole ble han cand.polit. i statsvitenskap ved Universitetet i Oslo i 1993. I 1991 var han utvekslingsstudent ved Det frie universitet i Barcelona i Spania. Eide var prosjektleder 1991–1993 og generalsekretær 1992–1993 i Europabevegelsen. I 1993 ble han forsker ved Norsk utenrikspolitisk institutt (NUPI), hvor han ledet FN-programmet 1996–2000 og avdelingen for internasjonal politikk 2002–2005.
Politikk
I sin ungdom tilhørte han kretsen rundt blant andre Jens Stoltenberg, Ole Jacob Frich, Hanne Harlem og Turid Birkeland i Majorstua AUF, som oppnådde stor innflytelse i partiet. I 1988 var Eide politisk sekretær for Arbeiderpartiets bystyregruppe. Han var generalsekretær i Europabevegelsen 1991–1993. Han var statssekretær i Utenriksdepartementet 2000–2001, Forsvarsdepartementet 2005–2010 og igjen i Utenriksdepartementet 2010–2011, og har vært betegnet som «en av de mektigste politikerne i det norske regjeringsapparatet.» Eide var forsvarsminister fra 11. november 2011, og var utenriksminister i Jens Stoltenbergs andre regjering fra 21. september 2012 til regjeringen gikk av 16. oktober 2013. Han var styremedlem i Det europeiske sosialdemokratiske parti fra 2001 til 2013 og er medlem av Arbeiderpartiets internasjonale utvalg.
Han ble kåret til «Morgendagens verdensleder» av Verdens økonomiske forum i 2003, og ble tildelt Norsk Petroleumsforenings studiefonds pris for en analyse av norske interesser i Nordområdene i 2005, og var senere sentral bidragsyter i utviklingen av Stoltenberg-regjeringens nordområdepolitikk.
I 2014 ble han utnevnt som visegeneralsekretær og Kypros-spesialrådgiver for FNs generalsekretær Ban Ki-moon. og fikk ansvaret for forhandlingene mellom tyrkisk-kyprioter og gresk-kyprioter om gjenforening av Kypros, som har vært delt siden 1974. Han ble gjenoppnevnt i rollen av FNs nye generalsekretær António Guterres i 2017. Han ledet der FNs Good Offices Mission som holder til i den FN-kontrolerte buffersonen i Nicosia, Kypros.
Fra 2014 til 2016 var han en av flere administrerende direktører i Verdens Økonomiske Forum i Genève, der han også var medlem av styret (Managing Board).
Fram til hans tiltredelse som statsråd 14.10.2021 var Eide Styreleder for Centre for Humanitarian Dialogue i Genève (2013–2021), styremedlem for Fredsforskningsinstituttet SIPRI i Stockholm (2016–2021), styremedlem i Atlanterhavskomiteen i Norge (2017–2021), medlem av European Leadership Network i London og seniorrådgiver for Centre for Strategic and International Studies (CSIS) i Washington D.C..
Brett Camerota
Brett Camerota (født 9. januar 1985 i Salt Lake City) er en amerikansk kombinertløper.
Fløyelsrevolusjonen
Fløyelsrevolusjonen er betegnelsen på det fredelige folkeopprøret i Tsjekkoslovakia i perioden 16. november-29. desember 1989, som førte til at det tsjekkoslovakiske kommunistpartiets diktatur brøt sammen, og ble erstattet med en demokratisk valgt regjering med Václav Havel som president.
Brett Camerota
Han debuterte i verdenscupen i kombinert 29. januar 2006, og hans beste individuelle verdenscup-plassering er en 18.-plass fra 2009.
Honório Serpa
Honório Serpa er en kommune i delstaten Paraná i sørregionen av Brasil.
Brett Camerota
Camerota representerte USA under Vinter-OL 2006 og 2010.
Fløyelsrevolusjonen
Hendelsesforløp
17. november 1989 i Praha, på den 50. markeringen av International Students’ Day ble det gjennomført en fredelig demonstrasjon mot det kommunistiske regimet. 555 mennesker ble skadet som følge av sammenstøt mellom og politi og demonstranter. En politisk gruppe som har som mål å samle motstandere av kommuniststyret, Občanské fórum, grunnlegges av Václav Havel 19. november 1989. Občanské fórum ber om en generalstreik 27. november. Streiken gjennomføres, og det estimeres at 3/4 av arbeidere deltar. Denne streiken viser tydelig at dissidentene ikke bare er studenter - men at de også er å finne i resten av Tsjekkoslovakias befolkning.
Brett Camerota
OL-resultater
Torino 2006
Fløyelsrevolusjonen
Hendelsesforløp
I tillegg til demonstrasjoner og protester, ble det tatt i bruk andre virkemidler for å vise misnøye mot kommunistpartiet. Blant annet ble ulike former for media brukt til å ytre meninger om Tsjekkoslovakias politiske situasjon. Václav Havels tekster som kritiserte kommuniststyret ble publisert og distribuert. En av lederne kjent fra Praha-våren i 1968, Alexander Dubček, var ved flere anledninger tilstede for å vise sin støtte til dissidentene.
Brett Camerota
OL-resultater
Vancouver 2010
Fløyelsrevolusjonen
Hendelsesforløp
29. november blir delen av Tsjekkoslovakias grunnlov som legitimerer den kommunistiske ett-parti-modellen fjernet. Daværende president Gustáv Husák gjennomfører innsvergelsen av et ikke-kommunistisk parlament 10. desember, og trer deretter av fra sin stilling. Dette nye parlamentet velger enstemmig Václav Havel som Tsjekkoslovakias president 29. desember 1989. I det påfølgende året blir det første demokratiske valget siden starten av revolusjonen i Tsjekkoslovakia gjennomført. Václav Havel blir igjen valgt inn i presidentembetet.
Antarctichavn
Antarctichavn var en norsk fangststasjon på Øst-Grønland som ble bygd av en ekspedisjon fra Møre i 1930. Antarctichavn var tilholdssted for sysselmannen på Eirik Raudes Land, Helge Ingstad, under hans overvintring vinteren 1932–33.
Fløyelsrevolusjonen
Aktualitet
17. november er i dag en helligdag i Tsjekkia. Datoen sammenfaller med International Students’ Day, og begynnelsen på Fløyelsrevolusjonen.
Arthur Omre
Arthur Omre (født Ole Arthur Antonisen; 17. desember 1887 i Brunlanes, død 16. august 1967 i Porsgrunn) var en norsk forfatter, best kjent for den delvis selvopplevde Smuglere fra 1935 og oppfølgeren Flukten fra 1936, som begge introduserte nye tema i norsk litteratur.
Bakgrunn
Omre vokste opp i Ollebakken i Horten, etter at faren hadde flyttet dit på grunn av jobb i marinen. Omre tok middelskoleeksamen i 1904 og prøvde seg så som sjømann. I 1905 forliste han i Hvitehavet med lastebåten «Senator» av Langesund. Mannskapet ble plukket opp av en russisk slepebåt og satt i land i Arkhangelsk. Sammen med kameraten Nils Svendsen ble han ansatt av den svenske professor og vitenskapsmannen Otto Ekstam som hjelpegutter på en botanisk ekspedisjon til Novaja Semlja. Han ble med ekspedisjonen videre til Moskva og Stockholm før han returnerte til Horten. Han tok eksamen ved Horten tekniske skole i 1908. Han arbeidet på Rjukan, i Tyskland, i New York og så fire år i Cleveland, Ohio. Han kom hjem til Norge 1914, og fikk jobb ved Thunes mekaniske verksted i Kristiania. Han giftet seg året etter og startet eget entreprenørfirma. Han gikk konkurs i 1922, noe som innledet 12 års kriminell karriere.
Omre fikk flere dommer; for smugling, vold mot politiet, svindel og tyveri. I 1933 ble han separert, og foreldrene tok et annet etternavn for å markere distanse til sønnens liv.
Litterær debut
I 1935 slapp han ut av fengsel etter halvannet år. Han debuterte samme år under pseudonymet Arthur Omre med Smuglere (basert på egen erfaring med brennevinsforbudet), som har blitt en moderne klassiker. I Norsk biografisk leksikon skriver Olav Solberg:
I 1937 skiftet han navn fra Antonisen og tok sitt eget pseudonym Arthur Omre som nytt navn.
Annet
Omre har også arbeidet som oversetter, blant annet av bøkene til Ernest Hemingway og John Steinbeck.
Fløyelsrevolusjonen
Aktualitet
Begrepet fløyelsrevolusjon brukes i dag til å betegne en fredelig revolusjon. De siste tiårene har flere land gjennomgått lignende relativt fredfulle omveltningsprosesser. Et nylig eksempel på en slik prosess er den armenske revolusjon i 2018, som også har fått tilnavnet ‘fløyelsrevolusjon’.
Antarctichavn
Antarctichavn-stasjonen ble sommeren 2001 restaurert av Østgrønlandske Fangstkompani Nanok, men ble i 2002 knust av et snøras.
Arthur Omre
Annet
Blant Omres beste verk må regnes den klassiske novellen Ål i karri, som er en gjenganger i novelleantologier. I novellen oppsøker en bedratt ektemann sin kones elsker, for å skade eller drepe ham. Underveis i samtalen mellom de to skjer en vending som fører til at de to blir venner, og morgenen etter ror ut for å tømme ålerusene.
Omre fikk Gyldendals legat i 1938. Han ble portrettert av Jakob Weidemann i 1950, bildet er gjengitt i Espen Søbyes biografi.
Mason County (Vest-Virginia)
Mason County er et fylke i den amerikanske delstaten Vest-Virginia. Det ligger vest i staten og det grenser mot Jackson County i øst, Putnam County i sørøst og mot Cabell County i sørvest. Det har også grense mot delstaten Ohio i vest og nord.
Sverre Holm
Sverre Olav Holm (født 24. juli 1931 i Drammen, død 17. mars 2005 på Grevle sykehjem i Stavern) var en norsk skuespiller og sanger, kjent fra film og fjernsyn.
Sverre Holm het opprinnelig Sverre Gundersen og vokste opp i Drammen. I ungdommen var han en habil bandyspiller og ble i 1948 østlandsmester i juniorklassen for Drafn. Han var også en ivrig kunstmaler, og det var dette han opprinnelig ønsket å studere. Imidlertid begynte han ved danske Walt Rosenbergs private teaterskole.
Holm debuterte på Rogaland Teater i 1953 som Julius i Ungen av Oskar Braaten, og virket i årene som fulgte ved en rekke ulike teatre. Holm var også en kjent filmskuespiller, både fra fjernsyn og film. Blant annet var han tilknyttet Fjernsynsteatret fra starten i 1960 fram til 1962.
På film var Sverre Holm mest kjent i rollen som Benny Fransen i Olsenbanden. Ved siden å spille en av hovedrollene var han også involvert i arbeidet med å fornorske manusene. Sammen med Knut Bohwim bearbeidet han de danske originalhistoriene og tilrettela dem for norske forhold. Han var involvert på samme måte da Olsen-banden jr. ble et prosjekt tidlig på 2000-tallet.
Senere ble Holm kjent for rollen som Stasjonsmester O. Tidemann i Barne-TV-serien Sesam Stasjon. En av hans siste TV-opptredener var på den norske jernbanens 150-årsjubileumsshow Ta plass! Jernbanen 150 år, sendt på NRK1 lørdag 4. september 2004. Her sang han - som stasjonsmester O. Tidemann - en bursdagssang sammen med de andre figurene fra Sesam Stasjon. Han døde et halvt år senere.
Mason County (Vest-Virginia)
Mason Countys totale areal er 1,152 km² hvorav 34 km² er vann. I 2000 hadde fylket 25,957 innbyggere og administrasjonssenteret ligger i Point Pleasant.
Fylket ble grunnlagt i 1804 og er oppkalt etter patriot og statsmann George Mason.
I fylket ligger to kullkraftverk: Philip Sporn og Mountaineer, med produksjon på samlet 2,4 GW, og utslipp av 13,1 millioner tonn CO2 årlig.
Fløyelsrevolusjonen
Aktualitet
Fløyels-betegnelsen har også vært brukt om splittelsen av Tsjekkoslovakia, til dagens Tsjekkia og Slovakia i 1992. Denne splittelsen kalles også for Fløyelsskilsmissen, fordi den ble gjennomført på et lignende ikke-voldelig vis.
I 2019, 30 år etter Fløyelsrevolusjonens start, møtte omtrent 200 000 mennesker [tallet er noe usikkert] opp i Praha for å demonstrere mot den sittende statsministeren Andrej Babiš.
Monumenter og minne i dag
Fløyelsrevolusjonen har en tilstedeværelse i bevisstheten hos de fleste tsjekkere, enten som “[...] a symbol of new opportunities, new hopes, for others a memory or just a topic in their school’s curriculum”. Denne avgjørende og historisk signifikante hendelsen har også en tydelig tilstedeværelse i minnet Praha presenterer til sine borgere og turister gjennom eksempelvis monumenter. En fysisk manifestering av minnet om Fløyelsrevolusjonen kan finnes i Prahas nasjonalgate Národní třída. Monumentet viser ni utstrakte hender over datoen som regnes som begynnelsen på Fløyelsrevolusjonen. Flere av hendene har pekefinger og langefinger utstrakt, i et symbol som kan både tolkes som ‘fred’ og ‘seier’. Lengre ned i samme gate, utenfor Prahas nasjonalteater finnes et monument som hyller Václav Havel. Monumentet består av et rødt hjerte omgitt av tre metall-hjerter under Havels navn. Plasseringen av monumentet utenfor teateret er nok ikke tilfeldig, da Havel selv var dramatiker og hadde en karriere innenfor teater.
Et tredje monument som minnes fløyelsrevolusjonen finnes i form av en plakett med teksten som kan oversettes til “Når - hvis ikke nå? Hvem - hvis ikke oss?”.
Skraperudtjern
Skraperudtjern er et vann i Østmarka i Oslo, like ved Skullerud skole i boligstrøkene Bogerud og Skullerud.
Vannet er ca. 400 meter langt og 12 meter dypt. Det er omgitt av bratte åser i vest og i øst, og har en stor gresslette i nordenden. Vannet kommer ned åsen i nord, via Ljanselva som går igjennom Skraperudtjern på sin vei fra Lutvann via Nøklevann til Bunnefjorden. Skraperudtjern er en populær badeplass om sommeren, og har en flytebrygge i nordenden.
Ene Franca Idoko
Ene Franca Idoko (født 15. juni 1985) er en nigeriansk friidrettsutøver som konkurrerer på 100 meter.
Idoko første mesterskapsfinale var innendørs-VM 2008 der hun ble nummer sju på 60 meter. Hun deltok sammen med Gloria Kemasuode, Halimat Ismaila og Oludamola Osayomi på Nigerias landslag på 4 x 100 meter under OL 2008, og laget tok bronse etter Russland og Belgia. Hun deltok på 100 meter i samme mesterskap, men ble utslått i kvartfinalen.
Tianjiajing
Tianjiajing er en liten by kjent for to katolske valfartskirker. Den ligger i byfylket Linzhou og er ca. 64 km vest for Anyang i provinsen Henan i Folkerepublikken Kina. Den katolske menigheten i byen har en historie som trekker seg tilbake til 1600-tallet, og den regnes som den katolske tros vugge i den nordlige region av provinsen Henan.
St. Josef
St. Josefs kirke ble bygd i Tianjiajing i 1889, men ble brent ned av den japanske hær i mai 1942 under den annen sino-japanske krig. Under Mao årene ble kirkebygningen benyttet som lager for den stedlige produsjonsbrigade. Bygningen ble tilbakeført til Den katolske kirke i 1982. I 1993 ble St. Josephs kirke gjenreist med plass til over tusen kirkebesøkende og med et kitketårn på 28 meter.
Vår Frue av Karmelfjellet
Kirken Vår Frue av Karmelfjellet ligger toppen av en høyde som rager opp ca. 100 meter. Den ligger sør i Tianjiajing. Den er en utsøkt og neoromansk steinstruktur etter italiensk forbilde. Arbeidet ble innledet i 1906 og kirken stod ferdig i 1908, og ble innviet den 16. juli, den liturgiske festdag for Vår Frue av Karmelfjellet. Steinutsmykningene og inngraveringene var også utsøkte. På hver side av hovedporten var det steintavler med inskripsjonetr på henholdsvis kinesisk og latinsk. Denne meget store og storslagne kirken ble i 1966 sprengt i stykker med dynamitt av rødegardistene helt i begynnelsen av kulturrevolusjonen. Bare ruiner, noen fragmenter av steinfigurene, og fundamentene, var igjen.
Bakgrunnen for valfartene
Bakgrunnen for at Tianjiajing ble en valfartsby går tilbake til bokseropprøret. Opprørerne hadde et særlig hat for katolikker. Under forfølgelsene tok prester og nonner fra de omliggende områder tilflukt i Tianjiajing. Dette var det sted som katolikker i århundrer hadde hatt som samlingspunkt. Byen lå i et tilbaketrukket og uveisomt område, omgitt av høyder og små fjell, og syntes som det beste skjulested man kunne finne i hele regionen. Men bokserne fortsatte sin jakt etter kristne og rykket frem i stort antall. De troende flyktet opp til toppen av ren høyde og knelte ned og bad om himmelsk hjelp til å bli skånet. De lovet å bygge en kirke på høyden dersom de ble spart fra boksernes sverd. Merkelige ting skjedde. Bokserne som var ikke langt unna trakk seg plutselig tilbake. Flere år etter opprøret fortalte en tidligere bokser som levde i området at en flokk på flere hundre boksere faktisk var kommet til Tianjiajong. Han hevdet at de hadde på det nærmeste tatt igjen en utslitt gruppe flyktninger, men som de rykket frem og kom rundt en sving så de skikkelser i hvite kleder som fløy over dem. Bokserne hadde oppfattet det som tegn på at de stod overfor himmelske beskyttere, og trakk seg skrekkslagne unna. Stedet der bokserne snudde kalles nå «retrettåsen». Dette er nedenfor samme høyden som den lokale katolske biskop lot bygge kirken Vår Frue av Karmelfjellet.
Landsbyen Tianjiajing hadde (pr 2000) frembragt i alt syv prester, tre søstre og nesten 20 konsekrerte jomfruer. I 1958 ble nesten alle Tianjiajings katolikker tvangsflyttet av de kommunistiske myndigheter til andre landsbyer, og ikke-kristne ble flyttet inn for å ta deres plass. Men i 1962 ble denne politikken endret, og flyttingen ble reversert. Effekten ble imidlertid en annen enn det myndighetene hadde tenkt seg: Byens midlertidige innbyggere var blitt fortrolog med hendelsene under bokserrevolusjonen og mange ble kristne. Da de i sin tur ble flyttet igjen til enda fjernere steder bidro det til å spre kunnskapen om byens kirker, og det la grunnlaget for pilegrimstilstrømning fra videre områder, også fra naboprovinsene Hebei og Shanxi.
Etter Mao
I 1993 hadde det katolske bispedømmejenoppbygd og utvidet St. Josefs kirke inne i landsbyen, og samtidig begynte forberedelsene på en fremtidig gjenoppbyggelse av Vår Frue-kirken. En stor utendørs korsvei med 14 stasjoner av marmor kom tidlig på plass langs den nye adkomstvei som ble bygget. Den årvisse valfarten til stedet fortsatte, og er nå (2006) kommet opp i gjennomsnittlig 35 000 til 40 000 pilegrimer den 16. juli. Kirken er ennå ikke gjenreist, men en utendørs stor Maria-statue er på plass.
Myndighetenes riveplaner 2007
Myndighetene i Henan planlegger (juni 2007) å rive helligdommen, forby pilegrimsreiser og destruere statuen av Vår Frue av Karmel. For å forhindre at de troende organiserer seg og nekter å fjerne seg fra kirken, i forsøk på å beskytte den, har myndighetene planlagt å sette inn militære styrker i området.
Melitta Sollmann
Melitta Sollmann (gift: -Schack, født 20. august 1958 i Gotha, Thüringen), er en østtysk tidligere aker som deltok i de olympiske vinterleker 1980 i Lake Placid.
Sollmann vant en olympisk sølvmedalje i aking under Vinter-OL 1980 i Lake Placid. Hun kom på andreplass i konkurransen ener for damer, bak Vera Sosulja fra Sovjetunionen. Sollmann ble verdensmester i aking to ganger, 1979 i Königssee og 1981 i Hammarstrand begge gangene i ener for damer.
Ibaiti
Ibaiti er en kommune i delstaten Paraná i sørregionen av Brasil.
Fylkesvei 1660
Fylkesvei 1660 går mellom Bekkevoll og Anset i Ringsaker kommune.
Kong Lavring
Kong Lavring var en folkrockgruppe fra Asker og Oslo, som ble dannet i 1974 av Per Ladegård og Jørn Erik Jensen. Sistnevnte hadde også en fortid i folkrockgruppa Folque. Bandets navn ble hentet fra eventyret om Lillekort.
Musikalsk var gruppen nært beslektet med Folque, og hadde de samme britiske forbildene som dem i band som Fairport Convention, Steeleye Span, og i artister som Bert Jansch, Martin Carthy og Richard Thompson. Repertoaret besto av norske folkeviser og folketoner arrangert for moderne, elektriske instrument, men de gjorde også bruk av tradisjonelle instrument som dulcimer, krumhorn og torader.
Besetningen på den første LP-en var Liv Nelle Solberg (sang, melodika), Jørn Jensen (sang, gitar, dulcimer, mandolin, krumhorn), Per Ladegård (gitar, mandolin, dulcimer), Geir Holmsen (bass) og Arne Hågensen (trommer). Produsent var Ingar Helgesen.
Da Geir Holmsen sluttet for å spille med Chipahua og Jon Eberson, ble han erstattet av Knut Ellevold. I tillegg kom også felespilleren Trond Villa med i en kort periode. Han var kamerat av Jørn Jensen fra Folque, men begge dro til Sverige og ble med i kvartetten Folk och Rackare.
Sandefjord Boligbyggelag
Sandefjord Boligbyggelag (Sandefjord Boligbyggelag AL) ble startet i 28. april 1947 og opererer i Sandefjord i Vestfold samt i nabokommunene.
Kong Lavring
På oppfølgeren Den 2den besto bandet av følgende medlemmer: Marit Jordbræk (sang), Petter Lindstad (trommer), Knut Ellevold (sang, bass), Per Ladegård (sang, gitar, mandolin, dulcimer), Lars Just Nilsen (blokkfløyter) og Tone Halling (sang, el-piano, el-spinett).
Andre som var med på innspilling av Den 2den er; Ann Modin (horn), Werner Johannessen (bassoon), Kirsti Corneliussen (langeleik), Svein Helge Birkeflet (piano) og Trond Villa (fele).
Sandefjord Boligbyggelag
Sandefjord Boligbyggelag er en del av Norske Boligbyggelags Landsforbund (NBBL).
Valør (kortspill)
Valør, eller verdi, angir rangordningen til et spillkort i en kortstokk, og er en av de to egenskapene som bestemmer et korts identitet. Den andre egenskapen er farge. Den vanlige kortstokken har følgende tretten ulike kortverdier:
2, 3, 4, 5, 6, 7, 8, 9, 10, knekt, dame, konge og ess.
Ivar Joakimsson Fleming
Ivar Joakimsson Fleming (født ca. 1490, død 1548) var en svensk riksråd 1523 og admiral.
Årene 1524–1537 holdt han Kastelholms slott og Åland som len. Han var bror til Erik Joakimsson Fleming og far til Lars Fleming.
Gouache
Gouache, også skrevet guache og guasj, er en maleteknikk der en bruker dekkende vannfarger. Gouache er også betegnelsen på et bilde malt med denne teknikken. Ordet «gouache» er overtatt fra fransk og uttales «gua´sj» eller «goa´sj». Fransk har fått ordet fra det italienske «guazzo» som betyr «vannpytt», «vannfarge» eller «lavering».
Maling og teknikk
Gouachemaling inneholder hvitt fargestoff som gjør fargene matte og dekkende slik at papiret eller underlaget ikke skinner gjennom som ved vanlig akvarell- eller lasurmaling. Malingen inneholder ellers fargestoff løst i vann og gummi arabicum (lim) som andre vannfarger.
En rekke kunstmalere og illustratører har brukt, og bruker, denne maleteknikken. Gouachemalingen er renslig å arbeide med fordi den er vannløselig, den gir forholdsvis jevne fargeflater og mørkere partier kan dekkes med lys farge. Teknikken egner seg særlig godt til illustrasjonsoriginaler som skal reproduseres, for eksempel til fargesterke plakater. Det har også vært vanlig å bruke gouache til fargelegging av plastceller i tegnefilm, der figurene har heldekkende farger, mens bakgrunnen har vært utført i mer nyanserik akvarellteknikk. Gouache kan delvis erstattes av akrylmaling som er vannløselig når den er våt, men tåler vann når den har tørket.
Stig Jarle Hansen
Stig Jarle Hansen (født 1971 i Horten) er en norsk statsviter og historiker med doktorgrad. Han er professor ved NMBU.
Hansen er spesialist på jihadist/islamist grupper i Afrika, og har kommentert om dette temaet for blant andre BBC, Al Jazeera, CNN og den kinesiske statskanalen kanalen Kanal 4 (CCTV4). Han har kommentert den jemenittiske borgerkrigen og Jemen generelt for kinesisk kringkasting. Hansen ga i 2013 ut Al Shabaab in Somalia (Oxford University Press, New York).
Hansen fullførte i 1999 cand.polit.-graden i statsvitenskap ved Universitetet i Oslo. I 2004 ble det hovedfag i historie  ved universitetet i Oslo. Hansen avla i 2006 phd-graden ved University of Wales Aberystwyth. Han har tidligere forelest i statsvitenskap ved Universitetet i Addis Abeba, Etiopia, ved University of Wales, Aberystwyth og ved University of Bath i Storbritannia. I perioden dra 2009 til 2016 var han leder for fagfeltet internasjonale relasjoner ved Institutt for internasjonale miljø- og utviklingsstudier på NMBU. Han har vært fellow ved Belfer-sentret på Harvard.
Hansen har spesialisert seg på sikkerhetspolitikk på Afrikas horn. Han hadde i 2007 en serie med reisebrev fra Mogadishu for BBC, og skrev for Janes Defence group i perioden 2006 til 2011. I 2016 bidro han med kronikker til Newsweek. Han har vært sakkyndig vitne i norske, britiske og tyske rettssaker med hensyn til jihadistiske ekstremister. Han er medlem i det internasjonale ekspertrådet til Norwegian Risk Consulting International.
Fylkesvei 7548
Fylkesvei 7548 går mellom Tjeldnes og Straumsneset i Tjeldsund kommune. Veien går rundt det meste av Tjeldøya, med unntak av et stykke sørvest på øya. Veiens lengde er 31,4 km mellom Straumsneset og Tjeldnes.
Frem til 2019 hadde veien betegnelsen fylkesvei 711.
Östersunds-Posten
Östersunds-Posten (ÖP) er en dagsavis som er gitt ut i Östersund siden 1877, seks dager i uken. Avisen har rundt 100 ansatte, opplaget er i underkant av 20 000. Avisen retter seg primært til innbyggere i Jämtland. ÖP jobber mye med lokal web-TV og har egne videoreportere. Avisens ledelse tilhører politisk sett Centerpartiet.
Larvik Boligbyggelag
Larvik Boligbyggelag ble startet 30. august 1946 og opererer i Larvik i Vestfold samt i nabokommunene.
Boligbyggelaget har ca.10.500 medlemmer og forvalter ca 4500 boliger i 156 borettslag, sameier og andre selskap.
Larvik Boligbyggelag er en del av Norske Boligbyggelags Landsforbund (NBBL).
Erik Joakimsson Fleming
Erik Joakimsson Fleming (født 1487, død 14. desember 1548) var en svensk adelsmann, riksråd (1523), feltoberst, admiral og lagmann. Han ble også slått til ridder i 1528. Han holdt Raseborgs län i 1528–1540. Han var nært knyttet til Gustav Vasa, som hans betrodde rådgiver.
Erik Fleming var far til Claes Eriksson Fleming, og bror til Ivar Joakimsson Fleming.
Gudermes
Gudermes (russisk og tsjetsjensk: Гудерме́с) er en by i Republikken Tsjetsjenia i Russland. Den ligger ved elva Sunzja, rundt 35 km øst for Groznyj. Innbyggertall: 40 124 (est. 2007), 33 756 (folketelling 2002).
Gudermes var en landsby til 1941. Den ble senere et jernbaneknutepunkt. Det foregår oljeutvinning i Gudermes-området.
Ibema
Ibema er en kommune i delstaten Paraná i sørregionen av Brasil.
Horten Boligbyggelag
Horten Boligbyggelag ble startet 19. desember 1945. I 2009 fusjonerte Horten Boligbyggelag med Boligbyggelaget Usbl i Oslo.
Boligbyggelaget hadde vel 7 100 medlemmer og forvaltet 3 000 boliger i 106 borettslag, sameier og andre selskap (2006).
Matt Hemingway
Matt Hemingway (født 24. oktober 1972 i San Pedro, California) er en amerikansk friidrettsutøver (høydehopper).
Hemingways største meritt er sølvmedaljen på plassen bak Stefan Holm ved OL 2004 i Athen. Hemingway tangerte sin personlige rekord på 2,34 i finalen, og det holdt altså til sølv. Tidligere hadde Hemingway blitt nummer 12 i VM 2003 i Paris og nummer 11 i VM 2005 i Helsingfors.
Hemingways farfar var fetter til forfatteren Ernest Hemingway.
Lars Fleming
Lars Ivarsson Fleming (født ?, død 1562) var en svensk riksråd, friherre, stattholder i Reval og lagmann i Söderfinne lagsaga. Han var sønn til Ivar Joakimsson Fleming. Gift med Brita Larsdotter (Tre Rosor).
Mosjøen skolekorps
Mosjøen Skolekorps er et musikkorps med janitsjarbesetning, basert i Mosjøen. Korpset ble stiftet 10. mars 1948. Per 2023 er det et av korpsene i Mosjøen som har flest medlemmer. Korpset deltar i liten grad i musikktevlinger, men hevdet seg til seier i en korpskonkurranse i Scarborough i 2008 og en andreplass i 2023. Korpset er medlem av Norges Musikkorps Forbund, og hører til forbundets avdeling i Nord-Norge. Korpset er delt opp i fire grupper, etter alder, skoleklasse og nivå.
Dirigent for Mosjøen Skolekorps er (per juli 2023) Cathrine Holmesland Wika, som vikarierer for Randi Einmo.
Per 2023 planlegger korpset å arrangere et korpsstevne i Mosjøen våren 2025, i anledning byens 250-årsjubileum.
Historie
Mosjøen Skolekorps ble stiftet 10. mars 1948. De første spirene fra skolekorpset er fra 1930-tallet, men korpset hadde pause under andre verdenskrig. I 1946, året etter frigjøringen, ble skolekorpset startet opp på nytt.
Hvert år deltar korpset på Den Store Korpskonserten, Ungdom på Scenen og Luciakonserten.
ISSF olympisk trap
Olympisk trap (offisielt referert som kun trap) er en olympisk øvelse som inngår i sporten leirdueskyting
John Malkovich
John Gavin Malkovich (født 9. desember 1953 i Christopher i Illinois) er en amerikansk skuespiller.
ISSF olympisk trap
Ett skudds olympisk trap har en historie som går mange hundre år tilbake i tid, det er nå tillatt med to skudd. Den blir regnet som den vanskeligste trapgrenen. Utgangsavstanden til leirduen (target) er lengre og farten er høyere.
John Malkovich
Malkovich har et bredt repertoar, spiller i kostymedrama, slapstickkomedier og han har endog spilt iskald morder i flere filmer. Han spiller også i mange franske filmer. I Spike Jonzes film, Being John Malkovich, harselerer han med sitt eget image. Blant hans filmer kan nevnes Dødsmarkene, Con air, Mannen med jernmasken og Jekyll/Hyde i Mary Reilly.
John Malkovich debuterte som regissør i 2002 med The dancer upstairs.
ISSF olympisk trap
Det blir skutt etter International Shooting Sport Federations (ISSF) regelverk.
Det er fem standplasser på en rett linje femten meter bak de femten maskinene på en OL-Trap bane. Det er fem grupper á tre maskiner på hver standplass. En kaster til høyre, en kaster rett fram, og en kaster til venstre. Høyde og vinkel er satt forskjellig på disse maskinene. Leirduene kommer med en gang det ropes. Man har to skudd på hver leirdue og man står med våpenet ferdig montert i skulderen. Kastelengde 75 meter. Det er seks skyttere per lag.
Fra 1992 var olympisk trap åpent for både menn og kvinner. I 1996 var det åpent for kun menn, og fra 2000 har kvinner og menn hatt separate klasser.
Uganda under Sommer-OL 1956
Uganda under Sommer-OL 1956. Tre sportsutøvere fra Uganda deltok i friidrett under Sommer-OL 1956 i Melbourne. Det var første gangen som Uganda deltok i et OL, de vant ikke noen medaljer. Beste plassering var en tolvteplass i høydehopp.
Skarnsundet
Skarnsundet i Inderøy kommune forbinder Trondheimsfjorden med fjordens indre del: Beitstadfjorden. Skarnsundet er i alminnelighet isfritt selv om Beitstadfjorden kan være islagt om vinteren. Tidevannsstrømmen kan bli meget sterk.
På vestsiden av sundet ligger Fosenhalvøya med tidligere Mosvik kommune, Skavdalen naturreservat, Venneshamn og Framverran; på østsiden ligger Utøy med det gamle ferjeleiet Vangshylla, åsen Tittinghalla og Ørdalen naturreservat.
Bernardo O’Higgins
Bernardo O'Higgins (født 20. august 1778, død 24. oktober 1842) var en chilensk revolusjonær leder og statsmann og statsoverhode fra 1817 til 1823. Han var leder for de chilenske væpnede styrkene som beseiret spanjolene i 1817, og erklærte uavhengighet året etter.
Bernardo O'Higgins-ordenen er oppkalt etter ham.
Kongsberg Seatex
Kongsberg Seatex AS utvikler, produserer og selger maritim elektronikk til verdensmarkedet. De leverer instrumenterings- og posisjoneringsløsninger til ​olje- og gassmarkedet offshore, og andre profesjonelle maritime markeder. De er også en del av utviklingen av det europeiske satellittnavigasjonssystemet Galileo. Kongsberg Seatex AS er en del av Kongsberg Maritime. Virksomheten er lokalisert på Pirsenteret i Trondheim, Norge.
Historie
Kongsberg Seatex ble grunnlagt i 1984 og ervervet av Kongsberg Maritime i 2000.
Produktområder
Kongsberg Seatex tilbyr disse produktområdene på verdensbasis.